**Ostoros Községi Önkormányzat**

**…/2020. (II…..) önkormányzati rendelete**

**Ostoros Községi Önkormányzat Képviselő-testületének**

**a személyes gondoskodást nyújtó szociális és gyermekjóléti alapellátásokról, valamint térítési díjakról szóló 1/2019. (II.20.) önkormányzati rendelete módosításáról**

Ostoros Községi Önkormányzat Képviselő-testülete az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában kapott felhatalmazás alapján, a szociális igazgatásról és a szociális ellátásokról szóló 1993. évi III. törvény 62. § (2) bekezdésében, a 92. § (1)-(2) bekezdéseiben, a 132. § (4) bekezdés d) pontjában, a gyermek védelméről és a gyámügyi igazgatásról szóló 1997. évi XXXI. törvény 29. § (3) bekezdésében, 147. § (1)-(2) bekezdésében és 151. § (2) bekezdésében biztosított feladatkörében eljárva a következőket rendeli el:

1. **§**

Ostoros Községi Önkormányzat Képviselő-testületének a személyes gondoskodást nyújtó szociális és gyermekjóléti alapellátásokról, valamint térítési díjakról szóló 1/2019. (II.20.) önkormányzati rendelet (továbbiakban: rendelet) 1., 2., 3. e rendelet 1., 2., 3. melléklete lép:

**2. §**

E rendelet 2020. március 1. napján lép hatályba.

**Böjt László Vasas Ágostonné**

**polgármester jegyző**

**A rendelet elfogadásra került: 2020…………**

**A rendelet kihirdetésre került:2020…………**

**Vasas Ágostonné**

**jegyző**

**1. számú melléklet**

**(../2020.(II….) önkormányzati rendelethez**

**Intézményi térítési díjak és számításuk módja**

**Szociális étkeztetés**

2020. évben az étkeztetés tervezett önköltsége: 7.640.147 Ft

tervezett ellátottak száma 2020.évben: 28 fő/249 gondozási nap

intézményi térítési díj 7.640.147/28fő/249 gondozási nap = 1.096 Ft/nap

Intézményi térítési díj csak étkezés esetén (kerekítve): 1.096 Ft/fő/nap

**Házi segítségnyújtás**

2020. évben a házi segítségnyújtás tervezett önköltsége: 10.018.367 Ft

Tervezett ellátotti létszám 2020. évben: személyi gondozás: 8 fő

2 fő gondozónő munkaórája 2főx8 órax249 gondozási nap 3.984 munkaóra/év

Önköltség: 10.018.367/3.984 =2.515 Ft/óra

Intézményi térítési díj (kerekítve) 2.515 Ft/óra

2020. évben a házi segítségnyújtás tervezett önköltsége: 10.018.367 Ft

Tervezett ellátotti létszám 2020. évben: szociális segítés: 1 fő

2 fő gondozónő munkaórája 2főx8 órax249 gondozási nap 3.984 munkaóra/év

Önköltség: 10.018.367/3.984 =2.515 Ft/óra

Intézményi térítési díj (kerekítve) 2.515 Ft/óra

**Ebéd szállítása**

Tervezett ellátotti létszám 2020. évben: 10 fő

Szállítási önköltség: 943.262 Ft/10 fő/249 gondozási nap= 379 Ft/nap

(A szállítási szolgáltatásnak nincs normatív támogatása, a szociális étkeztetésben foglalkoztatott dolgozó napi 2 órai bére és annak járuléka a szállítási önköltség számításának az alapja.)

Intézményi térítési díj (kerekítve): 379 Ft/nap

**Nappali ellátást nyújtó intézmény étkezés nélkül**

2020. évi tervezett önköltsége: 6.390.585 Ft

Tervezett ellátotti létszám 2020. évben 18 fő

Önköltség: 6.390.585/18fő/249 gondozási nap = 1.426 Ft/ nap

Intézményi térítési díj (kerekítve) : 1.426 Ft/nap/fő

**2. számú melléklet**

**(../2020.(II….) önkormányzati rendelethez**

**Személyi térítési díjak**

## **Szociális étkezés**

|  |  |  |
| --- | --- | --- |
|  | Jövedelem Ft/ hó | Étkezés Ft/ nap |
| 1. | 69.999 Ft alatt | 400 |
| 2. | 70.000-94.999 | 500 |
| 3. | 95.000-119.999 | 600 |
| 4. | 120000- | 700 |

# **Házi segítségnyújtás**

|  |  |  |
| --- | --- | --- |
|  | Szociális segítés Ft/óra | Személyi gondozás Ft/óra |
| 1. | 300 | 300 |

## **Nappali ellátást nvújtó intézmény igénybevétele étkezés nélkül**

Az étkezés nélkül igénybe vett nappali szociális ellátásért személyi térítési díjat nem kell fizetni.

A nappali ellátást igénybe vevők intézménybe történő szállításának személyi térítési díja:

165.-Ft/fő/nap

**3.számú melléklet**

**(../2020.(II….) önkormányzati rendelethez**

**A gyermekétkeztetés intézményi térítési díja a nevelési–oktatási intézményekben**

1.) **Ostorosi Szőlőfürt Óvoda és Mini Bölcsőde óvoda részlege:**

Napi háromszori étkezés térítési díja: **550.- Ft/nap/adag**

(tízórai, ebéd, uzsonna)

**2.) Ostorosi Szőlőfürt Óvoda és Mini Bölcsőde részlege:**

Napi négyszeri étkezés:

(reggeli, tízórai, ebéd, uzsonna) **470.- Ft/nap/adag**

Gondozási díj: **200.- Ft/nap/fő**

3.) **Árpád Fejedelem Tagiskola**:

Napi háromszori étkezés térítési díja: **585.-Ft/nap/adag**

1. korcsoport tízórai, ebéd, uzsonna)

Napi háromszori étkezés térítési díja: **600.-Ft/nap/adag**

1. korcsoport tízórai, ebéd, uzsonna)

Napi egyszeri étkezés térítési díja: **460.-Ft/nap/adag**

1. korcsoport ebéd)

Napi egyszeri étkezés térítési díja: **475.-Ft/nap/adag**

1. korcsoport ebéd)

A feltüntetett térítési díjak 0-., és 5.- Ft-ra kerekítettek és az általános forgalmi adót is tartalmazzák.

**I n d o k o l á s**

**Tisztelt Képviselő-testület!**

I. Étkezési térítési díjak és gondozási díjak megállapítása

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 29. § (1) bekezdése a következők szerint rendelkezik:

„29. § (1)[\*](https://net.jogtar.hu/jogszabaly?docid=99700031.tv#lbj244id72c6) A fenntartó önkormányzat a személyes gondoskodást nyújtó ellátások (a továbbiakban: személyes gondoskodás) formáiról, azok igénybevételéről, valamint a fizetendő térítési díjról rendeletet alkot.

(2) Ha törvény másként nem rendelkezik, a fenntartó önkormányzat rendeletben szabályozza[\*](https://net.jogtar.hu/jogszabaly?docid=99700031.tv#lbj245id72c6)

*a)*az önkormányzat által biztosított személyes gondoskodás formáit,

*b)*az önkormányzat által biztosított ellátás igénybevételére irányuló kérelem benyújtásának módját és a kérelem elbírálásának szempontjait,

*c)*az intézményvezető hatáskörében - külön eljárás nélkül - biztosítható ellátásokat,

*d)*az ellátás megszűnésének eseteit és módjait,

*e)*a fizetendő térítési díjak mértékét, csökkentésének és elengedésének eseteit, módjait.”

2019. évben a szociális ellátásokra, illetve a gyerekétkeztetésre vonatkozó térítési díjak egy rendeletbe kerültek összevonásra és megalkotásra került a **személyes gondoskodást nyújtó szociális és gyermekjóléti alapellátásokról, valamint térítési díjakról szóló 1/2019. (II.20.) önkormányzati rendelet.**

A szociális és gyermekétkeztetést bonyolító Máté Endre egyéni vállalkozó 2017. óta nem emelte a térítési díjakat. Az utóbbi években bekövetkező minimálbér-emelkedés és alapanyag-áremelkedés miatt a szociális és gyermekétkeztetés vonatkozásában 2020. március 1-től áremelést tart szükségesnek annak érdekében, hogy a minőséget és a választékot meg tudják tartani. Szintén emelésre vonatkozó javaslatot juttatott el ugyanezen indokok alapján a bölcsőde gyermekétkeztetést bonyolító Gyermekjóléti és Bölcsődei Igazgatóság.

A jogszabály által biztosított kedvezményeken túl további kedvezményeket nem biztosít Önkormányzatunk az étkezésért fizetendő díjakra vonatkozóan.

A Bölcsőde esetében a megnyitáskor az étkeztetésen túlmenően napi 100.-Ft gondozási díj került megállapításra, melynek 200.-Ft-ra történő felemelését javasoljuk.

Az óvodai és bölcsődei térítési díjakból még törvényi kedvezmények illethetik meg a szülőt 3 vagy annál több gyermek nevelése, tartós beteg és SNIs gyermek nevelése, rendszeres gyermekvédelmi kedvezményre jogosultság esetén

**A szociális étkeztetés vonatkozásában a** **600.-Ft-os teljes ár 700.-Ft-ra emelésére tett javaslatot** a szolgáltató, ennek alapján tesz javaslatot az intézményvezető a jövedelmi viszonyoktól függő intézményi díjak megállapítására.

## Az intézményi térítési díjainak alakulása az előző évhez képest

|  |  |  |
| --- | --- | --- |
|  | **2019**  **ÁFA-val** | **javasolt**  **2020. évi díjak**  **ÁFA-val** |

1. **Iskolai napközi**

|  |  |  |
| --- | --- | --- |
| 1.1 Bruttó Ár Összesen I. korcsoport | **668** Ft | **759 Ft** |
| 1.2.Bruttó ár Összesen II. korcsoport | **668 Ft** | **777 Ft** |
| 1.3. Nyersanyag értéke I. korcsoport | **530 Ft** | **585** Ft  **460+ÁFA** |
| * 1. Nyersanyag értéké II. korcsoport | **545 Ft** | **600 Ft**  **471+ÁFA** |

1. **Iskolai menza**

|  |  |  |
| --- | --- | --- |
| 2.1. Az ebédért fizetendő intézményi térítési díja I. korcsoport | **525** Ft | **594 Ft** |
| 2.2. Az ebédért fizetendő intézményi térítési díja II. korcsoport | **525 Ft** | **615 Ft** |
| 2.3. Nyersanyag értéke I. korcsoport | **420 Ft** | **460 Ft**  **360+ÁFA** |
| 2.4. Nyersanyag értéke II. korcsoport | **435Ft** | **475 Ft**  **372+ÁFA** |

1. **Óvodai ellátás intézményi térítési díja**

|  |  |  |
| --- | --- | --- |
| 3.4 Bruttó ár Összesen | **644** Ft | **704 Ft** |
| 3.5. Nyersanyag értéke | **500** Ft  **394+ÁFA** | **550** Ft  **433+ÁFA** |

1. **Bölcsődei ellátás intézményi térítési díja**

|  |  |  |
| --- | --- | --- |
| 4.1. Egy napra jutó 4 étkezés térítési díja Bruttó ár Összesen | **780 Ft** | **820 Ft** |
| 4.6. Nyersanyag értéke | **450 Ft**  **354+ÁFA** | **470 Ft**  **369+ÁFA** |
| 4.7. Egy napra jutó gondozási díj | **100 Ft** | **200 Ft** |

A Gyvt. 147. §(3) bekezdése alapján: „a szolgáltatási önköltséget a tárgyévre tervezett adatok alapján a tárgyév április elsejéig kell megállapítani. A szolgáltatási önköltség év közben egy alkalommal korrigálható, ha azt a tárgyidőszaki folyamatok indokolják.”

A Gyvt. 148. § (2) bekezdése alapján: „(2) A bölcsődében, mini bölcsődében nyújtott bölcsődei ellátás esetében az intézményvezető a 151. § (4) bekezdés alapján megállapítja a bölcsődei ellátás keretében biztosított gyermekétkeztetésre vonatkozó személyi térítési díjat, valamint emellett - a fenntartó döntésétől függően - a bölcsődei ellátás keretében nyújtott gondozásra is megállapíthat személyi térítési díjat.”

Az iskolai napközi, az óvodai étkeztetés és a bölcsődei étkeztetés térítési díjai 10-11 %-kal, a bölcsődei étkeztetés 5 %-kal jelentene a szülők által fizetendő többletet az előző évhez képest.

**ELŐZETES HATÁSVIZSGÁLATI LAP**

**a személyes gondoskodást nyújtó szociális és gyermekjóléti alapellátásokról,**

**valamint térítési díjakról szóló**

**../2020.(.…) önkormányzati rendelet-tervezethez**

**(a jogalkotásról szóló 2010. évi CXXX. törvény 17. §-a alapján)**

**A tervezett jogszabály várható következményei, különösen:**

1. **Társadalmi hatás: A gyermekétkeztetés intézményei díjai három éve nem változtak, de a gazdasági folyamatok, a minimálbér és nyersanyagköltségek áremelkedései indokolják a térítési díj emelését.d**

**II. Gazdasági hatása: nem jelentős**

**III. Költségvetési hatása: nem jelentős**

**IV. Környezeti következményei: nincs**

**V. Egészségi következményei: nincs.**

**VI. Adminisztratív terheket befolyásoló következményei: nincs**

**VII. A megalkotás szükségessége**: **Gyvt. és Mötv.** **szerinti kötelező rendeletalkotási tárgy, alaprendelet jóváhagyásra került.**

**VIII. A jogalkotás elmaradásának várható következményei**: **nincs, mivel módosító rendelet**

**IX. Az alkalmazáshoz szükséges személyi, szervezeti, tárgyi és pénzügyi feltételek**:  **a feltételek biztosítottak.**

**Ostoros, 2020. február 10.**

**Vasas Ágostonné**

**jegyző**